Saluran susu tersumbat

Saluran susu tersumbat (kadangkala juga dipanggil saluran puting tersumbat atau puting tersumbat) ialah penyumbatan satu atau lebih saluran yang membawa susu ke puting bagi tujuan menyusukan bayi yang boleh menyebabkan mastitis . Gejala-gejalanya ialah benjolan lembut dan setempat pada satu payudara, dengan rona kemerahan pada kulit di atas benjolan. Punca saluran susu tersumbat adalah ekoran daripada kegagalan mengeluarkan susu daripada bahagian payudara. Ini mungkin disebabkan oleh penyusuan yang tidak kerap, perlekatan dari bayi yang lemah, pakaian yang terlalu ketat atau trauma pada payudara. Kadang-kadang saluran ke payudara tersumbat oleh kerana penghasilan susu yang terlalu pekat. Saluran susu yang tersumbat boleh diselesaikan dengan memperbaiki pengeluaran susu dan membetulkan punca yang menyebabkanya. 

 Gejala dan tanda 

 Demam ringan dan jangkitan payudara
 Sakit di bahagian tertentu pada payudara
 Ketulan bengkak atau lembut pada payudara
 Aliran susu lebih perlahan
 lepuh putih kecil pada puting
 bengkak atau kemerahan pada payudara
 bahagian payudara yang panas atau hangat apabila disentuh
 bayi mungkin meragam apabila menyusu dari payudara yang terjejas

 Punca 

 Apabila bayi tidak melekap dengan betul
 Memakai coli yang ketat atau pakaian yang ketat yang menyekat payudara dan memberi tekanan padanya yang membawa kepada saluran susu tersumbat
 Pam yang buruk atau lemah boleh menyebabkan masalah saliran
 Apabila susu ibu tidak dikeluarkan dengan kerap, susu boleh menjadi terhalang dan menyebabkan penyumbatan
 Bleb puting juga boleh menghalang saluran susu
 Apabila badan mengeluarkan susu dengan banyak, ia boleh membesarkan payudara dan seterusnya menyebabkan penyumbatan
 Sebab-sebab lain termasuk keletihan, senaman berlebihan, dehidrasi dan penyapihan susu.

 Diagnosis 

 Rawatan 
Rawatan yang paling efektif terhadap saluran susu yang tersumbat adalah mengosongkan payudara yang terjejas dengan kerap menyusu atau mengunakan pam mekanikal.  Banyak pendekatan rawatan lain telah dicadangkan, namun, tidak terdapat kajian yang mencukupi untuk menyokongnya.

 Rujukan 

Kategori:Sistem endokrin wanita manusia
Kategori:Anatomi Payudara
Kategori:Kesihatan wanita